Ingrid lõpetas 24aastaselt Tartu ülikooli filosoofiateaduskonnas inglise keele ja kirjanduse eriala. Algul välistas ta õpetajaameti, kuigi tal ei olnud üldse halb kogemus kooliga. Ingrid läks tööle reisibüroosse, kus töötas viis aastat, kuni mõistis, et midagi tuleb muuta. Just siis hakkas õpetajaamet teda tõmbama. Ingrid kolis perega Tartust Tallinnasse ja õppis Tallinna ülikoolis õpetajakoolituse juurde. See viis teda Männi teel asuvasse endisesse Viimsi Keskkooli, kuhu ta kandideeris osalise koormusega inglise keele õpetajaks. Ta alustas seda teekonda seal 2002. aastal, siis liikus Randvere teel asuvasse kooli ning praeguseks, 2020. aastaks ongi jõudnud Viimsi gümnaasiumisse. „Ma olen põhimõtteliselt ruutkilomeetris püsinud,” sõnas Ingrid.
#000002
Võrreldes õpetajatööd õppekorraldusjuhi tööga tõi ta välja selle, et igatseb seda aega, kui ta sai õpetajana nautida juunit ja augustit. „Õppekorraldusjuhi juuni ja august on kõige raskemad kuud, sest jääb veel palju asju, mis tegemist tahavad, aga õpetajana saad oma õppeaastale juunis kriipsu peale tõmmata ja puhkama minna.” Palju on aga mõlemas töös sarnast – näiteks saavad õpilased väga südamelähedaseks. Ingridile meeldib, et ta on mingil määral kursis kõigi meie kooli õppijate käekäiguga. Talle meeldib see, et tal on päris suur kokkupuude õpilastega tundides. Kuna aeg-ajalt on õpetajad ära, siis saab ta neid asendada. „See on hea võimalus nii õpilastel mind paremini tundma õppida kui ka vastupidi,” sõnas Ingrid.
#000004
2019. aasta aprillis Rapla Gümnaasiumi raamatukogus
#000005